Chauahuasachca lankidearen ekarpenak - Wikipedia, entziklopedia askea.\nChauahuasachca lankidearen ekarpenak\nChauahuasachca(r)entzat eztabaida Blokeatze erregistroa igoerak erregistroak gehiegikerien erregistroa\n14:3414:34, 23 maiatza 2013 ezb. hist −24 t Txantiloi:Siriako gobernantzia aurkibidea No edit summary\n14:3214:32, 23 maiatza 2013 ezb. hist 0 t Al-Hasakah eskualdea  Chauahuasachca wikilariak «Al-Hasakah eskualdea» orria «Hassaké eskualdea» izenera aldatu du\n14:3214:32, 23 maiatza 2013 ezb. hist +32 B As Suwayda eskualdea  Chauahuasachca wikilariak «As Suwayda eskualdea» orria «Sweida eskualdea» izenera aldatu du azken aldaketa\n14:3214:32, 23 maiatza 2013 ezb. hist 0 t Sweida eskualdea  Chauahuasachca wikilariak «As Suwayda eskualdea» orria «Sweida eskualdea» izenera aldatu du\n14:3114:31, 23 maiatza 2013 ezb. hist +37 B Dayr az Zawr eskualdea  Chauahuasachca wikilariak «Dayr az Zawr eskualdea» orria «Deir ez Zor eskualdea» izenera aldatu du\n14:3114:31, 23 maiatza 2013 ezb. hist 0 t Deir ez-Zor eskualdea  Chauahuasachca wikilariak «Dayr az Zawr eskualdea» orria «Deir ez Zor eskualdea» izenera aldatu du\n14:3114:31, 23 maiatza 2013 ezb. hist +34 B Al Qunaytirah eskualdea  Chauahuasachca wikilariak «Al Qunaytirah eskualdea» orria «Quneitra eskualdea» izenera aldatu du, birzuzenketaren gainetik azken aldaketa\n14:3114:31, 23 maiatza 2013 ezb. hist 0 t Quneitra eskualdea  Chauahuasachca wikilariak «Al Qunaytirah eskualdea» orria «Quneitra eskualdea» izenera aldatu du, birzuzenketaren gainetik\n09:5809:58, 24 urtarrila 2013 ezb. hist +24 B Al Kufrah  Chauahuasachca wikilariak «Al Kufrah» orria «El-Cufra» izenera aldatu du\n09:5809:58, 24 urtarrila 2013 ezb. hist 0 t Kufra  Chauahuasachca wikilariak «Al Kufrah» orria «El-Cufra» izenera aldatu du\n12 urtarrila 2013\n16:2016:20, 12 urtarrila 2013 ezb. hist +25 B Ajdabiya  Chauahuasachca wikilariak «Ajdabiya» orria «Agedabia» izenera aldatu du\n16:2016:20, 12 urtarrila 2013 ezb. hist 0 t Ajbadiya  Chauahuasachca wikilariak «Ajdabiya» orria «Agedabia» izenera aldatu du\n17:0917:09, 30 azaroa 2012 ezb. hist 0 t Tunisiako iraultza  Chauahuasachca wikilariak «Tunisiar iraultza» orria «Jasminen Iraultza» izenera aldatu du\n21:1521:15, 19 urria 2012 ezb. hist +36 B 2011ko Libiako gerra zibila  Chauahuasachca moved page 2011ko Libiako gerra zibila to Libiako gerra zibila azken aldaketa\n21:1521:15, 19 urria 2012 ezb. hist 0 t Libiako gerra zibila  Chauahuasachca moved page 2011ko Libiako gerra zibila to Libiako gerra zibila\nChauahuasachca: Azpiorrialdeak • Baimenak • Erregistratze data • Edizioen zenbaketa • Sortutako artikuluak • Wikimedia proiektu guztietako ekarpenak • Kontuak


Azken orduetan lau positibo gehiago zenbatu dituzte Busturialdean - Busturialdeko Hitza : Busturialdeko Hitza\nJosu Erkoreka eta Nekane Murga gaurko agerraldian. Argazkia: Irekia\nGorantza doa Busturialdean koronabirus familiako COVID-19 birusa dutenen kasu egiaztatuak. Azken orduetan, lau kasu gehitu dira, eta gaur 94 kasu daude konfirmatuta eskualdean, atzo baino lau gehiago, hain zuzen ere. Lau horietako hiru Bermeokoak dira (50 positibo) eta bat gehiago dago Elantxoben (2 positibo).\nDatuok egunero egin modura Nekane Murga Nekane Murga Osasun sailburuak eman ditu gaurko agerraldian. Jakinarazi duenez, Euskal Autonomia Erkidegoan 263 kasu berri izan dira azken orduotan. Hala, denetara, 6.320 pertsonak eman dute positibo; horietatik, 2.011 ospitaleetan daude. 325 euskal herritar hil dira gaixotasunaren ondorioz (azken orduetan 28 hil dira), eta osatutakoak, berriz, 1.796 dira.\nLurraldeka, honela hurrengoa da kutsatutakoen kopurua:\nBIZKAIA. 3.102 positibo (horietatik 1.255 ospitaleetan)\nARABA. 2.105 positibo (horietatik, 379 ospitaleetan)\nGIPUZKOA. 1.113 positibo (horietatik 377 ospitaleetan)\nNekane Murga Osasun sailburuak prentsaurrekoan esan du gaur gaurkoz ez dituztela test azkarrak jaso; hala ere, Bizkai, Araba eta Gipuzkoan 15.953 proba egin dituztela gaineratu du. Azaldu duenez, atzo izan zen proba gehien egin zituzten egunetako bat; %30ek positibo eman zuen.\n“Joera aldaketa bat” dagoela nabarmendu du osasun sailburuak, eta dioenez, datuek “hobekuntza bat” erakusten dute: “Ezin liteke, hala ere, gorakada bat baztertu, gauden egoeran aurrikuspenak egitea arriskutsua baita”.\nHorrez gain, Murgak azpimarratu du ZIUko oheen betetze maila altua bada ere, osasun sareak “eskariari erantzuteko eta pertsona guztiak baldintza onetan artatzeko ahalmena” izaten jarraitzen duela.\nJosu Erkoreka bozeramailea Nekane Murgagaz egon da gaurko agerraldian, Gobernu Kontseiluaren osteko ohiko prentsaurrekoan. Koronabirusaren pandemia Euskadin hedatzen jarraitzea eragozteko Eusko Jaurlaritzak erabaki asko hartu dituela esan du, betiere, hiru lehentasun kontuan hartuta: osasun publikoa babestea eta birusa zabaltzen eragoztea, ezohiko krisialdi honetan egoerarik okerrenean daudenei laguntzea eta osasun krisi hau gainditu bezain laster ekonomia eta enplegua leheneratu ahal izateko oinarriak jartzea.\nErkorekak balioan jarri du Osakidetza eskaintzen ari den erantzuna, “inoiz ez bezalakoa eta guztiz konplexua den proba honi erantzun duina emateko gai izan baita”. Osakidetzak erakutsi du “arintasunez jarduteko, egokitzeko eta erantzun iraunkorra emateko gai dela”.\nBestalde, euskal gizartearen konpromiso kolektiboa ere azpimarratu du: “Ekimen solidarioen bitartez erakusten ari dira konpromisoa”.\nEra berean, krisi honek industrian, enpresa txiki eta ertainetan, autonomoengan edo merkataritzan izango dituen ondorioei aurre egiteko talka-planaren berri eman du, eta iragarri du neurri horiez gain, gaur, Gobernu Kontseiluak Euskadiko enpresak finantzatzeko ELKARGIrekin eta finantza erakundeekin 500 milioi euroko finantzazio lerro berri bat onartu duela.


Lurraren onena Zestoaren bihotzean.\nAurkitu itzazu gure berezitasunak\nLAIAK denda 2014ean ireki zen eta dagoeneko gastronomía-erreferente bilakatu da Zestoan. Gaur denda hartzen duen Lizentziadoneko etxe dotorean jaiotako Xabier Etxabe dugu bertako arduraduna. Aspaldiko nekazal tresnatik izena hartzen duen LAIAK dendak, betiko garai bateko jangai denda baten oihartzuna dakarkigu gogora, baina giro gozoz eta gaurkotua. Xabierrek, bertako, Euskal Herriko eta kanpoko produkturik onenak aukeratzen ditu zuri eskaintzeko.\nEdarietan, aukerako ardoak, Euskal Herriko sagardoak, txakolinak, garagardoak, likoreak... Ohitura zaharrean, soltean, lekale bikainak, fruitu lehor eta kalitatezko haziak, te eta infusioak, itsas belar eta ekologikoki lorturiko produktuak. Kutixietan, bertako eta kanpoko gaztak, Iberiar produktuak, artisau-pateak, olio finak, Kantauriko kontserbak, gozoki aukeratuak, e.a.\nLAIAK dendara egindako bisita aparteko bizipen gerta dakizuke. Xabierren laguntzaz gure produktuak goza ditzakezu, ardo-dastatze batean parte hartuz, harrituko zaituzten edariak aurkituz, hornitzaile batekin topo eginez edo Mertxek prestatzen dituen erakusleihoekin txundituz.\nBeti ere, lagun arteko giro eta kalitatezko produktua eramango duzun segurtasunarekin.\nNahi al duzu gure eskaintzaz eta berriaz informaturik izan?


ERRAMINTA DIDAKTIKOAK ETA INTERDIZIPLINARITARTEA:\nEgun, Glogster programaren bi bertsio daude:\nBat, edozein pertsonarentzat bideratua: Glogster.\nBeste bat, hezkuntza-erabilerako bideratuta: Glogster Edu. Hor irakasleak bere posterrak egiteaz gain,, aukera du ikasleen kontuak kudeatzeko.\nHona hemen GLOGSTER-en gizarte zientzietan lantzeko sortu dudan posterra:\nMinecraft javan oinarrituriko ordenagailurako bideojoko bat da, Mojang, bideojoko enpresak, 2009an sortua. Sandbox erako bideojokoa da, hau da, mundu ireki batean kokatzen da jokalaria ingurugiroarekin joka dezake nahi duen erara. Gaur egun plataforma askotan da eskuragarria, Linux, Mac OS X, Raspberry Pi, Windows eta Xbox360en. Beste bertsio berriago bat agertu zen 2012an mugikorrentzako, Android eta iOSentzako.\nCrafting-a: 2x2 eta 3x3-ko kasilako lan-mailetan objektuak kokatzea forma logiko batekin beste objektu bat lortzeko. Objetuak banaka, 16naka edo 64ka gorde daitezke eta unitate hauei "stack" deritze. Munduan zehar egurra, burdina, ikatza, urrea, redstone-a, arroka, diamantea etab. aurki daitezke. Eta hauekin erremintak eta objektuak sor daitezke.\nMinecraft-ren onurak eta abantailak:\nMundu errealeko gaitasunak begeranatzea\nIkasleek adinerako egokia\nLogika eta bizirautea bezalako gaitasunak garatu\nAplikazio bi hauek niri hezkuntzarako eta teknologia lantzeko interesgarrienak iruditu zaizkidanak dira. Hala ere, aplikazio edo baliabide gehiago daude hezkuntza munduan erabiltzekoak. Batzuk gizarte zientziak lantzeko bideratuta daude, baina, beste batzuk, ordea, interdiziplinaritatea lantzen dute eta edozein irakasgai lantzeko balio daitezke. Hurrengoak dira aplikazio interesgarri hauen sailkapena edo zerrenda:\nProyecto agrega dos\nIkus daitekenez, gero eta gehiago dira liburua alde batera utzi eta teknologia lantzeko aukera ematen duten baliabideak. Horrek web 2.0 tik 3.0 ra bihurtzeko gertatzen hari den teknologia iraultza etengabea dela erakusten du, eta oso positiboa da. Horrek erakusten du, baita ere nola ikasi eta irakatsi daitekeen hainbeste testu liburu erabili beharrean, hots, aplikazio edo sare sozialen bitartez, mundu bisualago batean, hain zuzen ere.


Txinako Epp Makinen Fabrikatzaileak eta Hornitzaileak - PinSheng Makineria\nHasiera > Produktuak > EPP Makina > Epp Makina\nGu, Ningbo PinSheng Machinery Co., Ltd esperientziadun EPP Makinen industria gisa, EPP Makina sorta osoa eskaintzen diegu gure bezeroei. EPP makina beharrezkoa da erresistentzia handiko apar-kutxa, ontziratzeko kaxak, Bumper, mota guztietako jostailuak bezalako ekoizteko. Ongi etorri gurekin harremanetan jartzeko, zure eskaera guztiei berehala erantzungo zaie.\nEPP Makina, izen osoa Polipropileno Hedatua Makina da, EPP lehengaiekin, EPS lehengaiekin, EPS lehengaiekin produktuak ekoizteko aplikagarria da. Helduen teknologiarekin, funtzionamendu sinplearekin, nahi dituzun produktuak erraz ekoitzi ditzakezu.\nGure EPP Makinak EPP lehengaiekin ekoiztu lezake EPP produktua izateko, baina EPP, EPS, EPE, EPO lehengaiak ekoizteko ere erabil ditzake.\nGure EPP Makinak zehaztasun handiko materiala elikatzeko gailua du injekzio azkarrago angelu hilik gabe, materialaren dentsitatea elikaduraren muturrean ez da handituko.\nGure EPP Makinak zehaztasun prozesatzeko teknika hartzen du, plaka finkoaren eta plaka mugikorren arteko tolerantzia ± 0,2 mm-koa da.\nGure EPP Makina sistema hidrauliko batek gidatzen du, eta sistema ezberdinek makinaren funtzionamendu egonkorra bermatzen dute.\nGure EPP Makinak presioa kontrolatzeko sistema digitala hartzen du, moldearen barruko presioa zehatzago doi dezakeena.\nGure EPP Makinak Lurrun kontrol sistema berria eskaintzen du, lurrunaren presioa eta emaria doi ditzake lurruna aurrezteko.\nEPP Makinak aplikazio sorta zabala du, hala nola: EPP apar-kutxa, Aire girotua egiturazko piezak, EPP oin-kutxa. Bien bitartean, EPP Makinarekin, EPS produktuak ere ekoiz ditzakezu arrantza-kutxak, ogitarteko panelak, teilatua.\nHot Tags: Epp makina, fabrikatzaileak, hornitzaileak, fabrika, Txina, merkea, kalitatea


Gavarnie - Wikipedia, entziklopedia askea.\n42°43′56″N 0°00′34″W / 42.7322°N 0.0094°W / 42.7322; -0.009442°43′56″N 0°00′34″W / 42.7322°N 0.0094°W / 42.7322; -0.0094\nGèdre eta Cauterets\nGavarnie (frantsesez eta ofizialki: Gavarnie) Okzitaniako udalerri bat da. Administratiboki Frantziako Pirinio Garaiak departamenduan dago, Okzitania eskualdean. 2013an 153 biztanle zituen.\n2007an Gavarnie udalerrian erroldatutako biztanleak 153 ziren. Familiak 61 ziren, horien artean 22 pertsona bakarrekoak ziren (9 bakarrik bizi ziren gizonak eta 13 bakarrik bizi ziren emakumeak), 13 seme-alabarik gabeko familiak ziren, 22 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 183 etxebizitza zeuden, 71 familiaren etxebizitza nagusia ziren, 108 bigarren erresidentzia ziren eta 4 hutsik zeuden. 78 etxeak ziren eta 100 apartamentuak ziren. 71 etxebizitza nagusietatik 48 bere jabearen bizilekua ziren, 21 alokairuan okupaturik zeuden eta 2 doan lagata zeuden; 3 etxek gela bat zuten, 13 etxek bi zituzten, 12 etxek hiru zituzten, 21 etxek lau zituzten eta 22 etxek bost zituzten. 44 etxek euren parking plaza propioa zuten azpian. 39 etxetan ibilgailu bat zegoen eta 22 etxetan bat baino gehiago zituzten.\nGavarnie udalerriko biztanleria-piramidea 2009an .\n2007an lan egiteko adina zuten pertsonak 108 ziren, horien artean 94 aktiboak ziren eta 14 inaktiboak ziren. 94 pertsona aktiboetatik 91 lanean zeuden (47 gizon eta 44 emakume) eta 3 langabezian zeuden (1 gizon eta 2 emakume). 14 pertsona inaktiboetatik 4 erretiraturik zeuden, 2 ikasten zeuden eta 8 "bestelako inaktibo" gisa sailkaturik zeuden.\n2009an Gavarnie udalerrian 58 unitate fiskal zeuden, 130 pertsonek osaturik. Pertsona bakoitzeko diru-sarrera fiskalaren mediana urteko 16.656 euro zen.\n2007an zeuden 59 komertzioetatik, 11 ibilgailuen saltze eta konpontze enpresak ziren, 1 garraio enpresa zen, 28 ostalaritza eta jatetxe enpresak ziren, 1 finantziazio enpresa zen, 6 higiezinen enpresak ziren, 1 zerbitzu enpresa zen, 4 administrazio publikoko enpresak ziren eta 7 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 9 zerbitzu publikoetatik, 1 banku bulegoa zen eta 8 jatetxeak.\n2009an zeuden 6 establezimendu komertzialetatik, 1 120 m2 baino gutxiagoko denda zen, 1 liburu denda zen, 3 kirol-dendak eta 1 lurrin-denda zen.\n2000. urtean Gavarnie udalerrian 9 nekazaritza-ustiategi zeuden, 75 hektarea erabiltzen.\nGèdre (6,1 km)\nLuz-Saint-Sauveur (15,2 km)\nEsterre (15,6 km)\nEsquièze-Sère (15,8 km)\nViella (15,9 km)\nSassis (15,9 km)\nBNF: 15270568n (data)


Esne-gain gordin - Wikipedia, entziklopedia askea.\nEsne-gain gordina edo esne-gain freskoa krema zuri, gantzatsu (%30-40 gantz, %15 laktosa) eta dituen hazitako bakterioen ondorioz arinki garratza da. Alabaina, bere antzekoa den esne-gain garratza baino gantzatsuagoa da, eta ez hain garratza. Jatorrian, esne-gain gordina frantziar espezialitate bat zen, baina gaur egun Europa osoan zehar hedatua dago eta bertako sukaldaritzetan oso erabilia da, supermerkatu gehienetan potoetan lortzea oso erraza delarik. Laktosari intolerantzia dioten pertsonentzat laktosa kopuru txikiagoak dituzten barietate komertzial bereziak daude.\nfermented milk product (en) eta esneki\nEsne-gain gordina pasteurizatu gabeko esne-gainan lactobacillus kultiboak gehituz lortzen da, eta bakterio hauek esne-gain garratza eta gantzatsua izan arte garatzen utziz. 18 eta 40 ordu bitartean 20 eta 40 °C arteko tenperatura behar dute bakterioek esnearen azukrea azido bihurtzeko. Jarraian, eta prozesua amaitzeko, esne-gaina pasteurizatu egiten da. Honegatik ezin da egin pasteurizatutako krema batetik abiatuta: esne-gain honetan bakterio faltak usteltzea eragingo luke ozpinarekin garraztea ordez.\nOrokorrean, esne-gain gordina, esne-gain garratza bezala, plater gehienetan erabiltzen da, baina lehenak bigarrenarekiko bi abantaila ditu: esne-gain garratz bihur daiteke eta ez da mintzen irakiterakoan. Esne-gain gordina barietate likidoago batean ere badago, esne-gain mehe deritzona. Merkatuan badaude aldaerak zenbait osagairekin, baratxuria eta usain belarrak horien artean. Gehienetan, zopak eta pureak egiteko erabiltzen da.\nEsne-gain gordina izan ezean, nahikoa da ozpin koilarakada bat jartzea gutxi gora-behera bi katilu esne-gainetan, eta guztia ondo nahastu. Esne-gain gordinaren ordezko bezala erabat balio dezake. Esne-gaina harrotuz eta ondoren limoi ura gehituz eta ondo nahastuz ere egin daiteke.\n↑ Nola erran hiztegia\nSmetana: Europa ekialdean dagoen antzeko produktu bat da\nMultimedia: Crème fraîche


Basoka musika jaialdia irailaren 5ean Miramongo anfiteatroan - Donostia Kultura\nBasoka musika jaialdia irailaren 5ean Miramongo anfiteatroan\nAsteazkena, 2020(e)ko Uztaila(r)en 22-(e)an\nAbuztuaren 28ko oharra, 11:30: Azken egunetan Coronavirus kasu positiboak bat-batean ugaritu direnez, Donostia Kulturak Basoka Jaialdia atzeratzea erabaki du horrelako ospakizun handi bat egiteko une egoki baten zain.\n2020ko irailaren 5ean, Miramonen, egingo den Indie folk musika jaialdia da Basoka. Seigarren edizioa izango den arren, lehen aldiz izango du jaialdi autonomoaren izaera. Sara Zozaya, Elena Setien & Joseba Irazoki, Charly eta Amateur-en proposamenez gozatzeko aukera izango dugu, eta, horiez gain, Joe Wilkes britainiarra, El Largo Adiós hirukote gaztelar-frantziarra eta Marta Reguera bilbotarra buru duten RO-E suediarrek bisitatuko gaituzte.\nCOVID 19-tik babesteko beharrezko neurriei erantzunez, edizio honetan Miramongo basotik anfiteatro ezagunera lekualdatu da, jatorrizko kokapenetik oso gertu.\nOlatu Talka jaialdiaren hamargarren eta azken edizioaren ostean, Donostia Kulturak Basoka DKluba musika zirkuituan integratu eta berezko izaera duen jaialdi bihurtzearen aldeko apustua egin du.\nDoako sarrera duen eta egunez izango den jaialdia da, arratsaldeko 16:30ean hasi eta 21:30ean amaituko dena.\nBasokaren edizio guztietan, publikoaren portaera erabakigarria izan da lehenago aipatutako konexio giroa lortzeko. Nabarmentzekoa da aurreko edizioetan jaialdia amaitu ondoren basoa beti oso egoera onean geratu dela. Gauera arte luzatu zen kasuetan ere, ez zen jasotzeko zaborrik geratu.\nEmanaldietan ere isiltasuna errespetatu zen publikoaren aldetik eta gure inguruan hori lortzea benetan zaila da, batez ere doako kontzertuak direnean.\n2020ko edizioari begira publikoaren hazkundea aurreikusten dugun arren, ingurumenarekiko eta musikarekiko errespetua sustatzen jarraituko dugu.\nEra berean, COVID 19 aren harira ezarritako osasun eta higiene arauak une oro errespetatu beharko dira, eta antolakuntzak hiritarren laguntza eskatuko du bertaratutakoen esperientzia onena ziurtatzeko.\nJakin beharreko hainbat kontu\nKontzertuak aire zabalean izango dira, esparru mugatu batean, sarrera kontrolatuarekin eta 600 laguneko edukiera mugatua izango du kopuru bikoitza baino gehiago har dezakeen espazioa bada ere.\nParkera oinez edo garraio publikoan etortzea gomendatzen da, inguruan ibilgailuen pilaketa saihesteko.\nEserlekuak zenbakituak izango dira eta iritsiera-ordenan esleituko dira. Harmailetan plaza libreak dauden heinean baimenduko da ikusle berrien txandakatzea.\nKontzertuetan ezingo da zutik egon, eta edariak eta janariak eserlekuan bertan kontsumituko dira. Bi food-truck egongo dira janari eta edari beharrak asetzeko.\nGaraiz iristea gomendatzen da, eserlekuetara ahalik eta erosoen iristeko. Ilaran itxaroten den bitartean segurtasun distantzia mantendu beharko da. Jaialditik atera ezkero, eserlekuak beste ikusle batzuek bete ahal izango dituzte.\nMaskara erabiltzea nahitaezkoa izango da 6 urtetik aurrera. Sarreran gel hidroalkoholikoa ere erabilgarri izango da.\nHarmailen hustea mailaka egingo da, antolatzaileen argibideei jarraituz.


Euskal diaspora | 2019ko Maiatzaren 09a\nLLAVALLOL, ARGENTINA. Munduan segitzen dute hainbat euskal etxek Aberri Eguna ospatzen eta Gernikako Bonbardaketa gogoan. Irudian, Llavallok-eko Euskal Echea eskolako ikasleen ekitaldia Gernikaren karietara (arg. EE.EuskalKultura.com)\nJoan den igandean, Boise Idahoko hiriburuan, bertako euskaldunek egun berezia bizi ukan zuten, komunitate- ahalegin handi bat obratuz "Song of the Basque 2" ikuskizuna taularatu baitzuten. Lehenengo "Song of the Basque" ikuskizuna 1949an estreinatu zen Boisen eta garrantzitsua izan zen, lehen aldikoz oholtza baten gainean Boiseko euskaldunek, euren kultura, ohidura eta bizimoldeen aurkezpena egin baitzuten heien bizilagun amerikarren aitzinean. Juanita Uberuaga buru, auzolan ederra izan zen Euskal Herritik atera eta AEBetarainoko bidea antzeztu eta jokatzea, euskal kantu, dantza eta kultur moldeak aurkezturik. Aurten, 70 urte geroago, Boiseko euskal komunitateak "Song of the Basque 2" prestatu eta eskaini du, ikuskizuna eguneraturik. Jokolariak, 4 eta 94 urte artekoak ziren. Ikusleen artean, baziren 40, 1949ko ekitaldian parte hartu zutenak eta batek, Ray Mansisidor-ek, orduan eta orain akordeona jo zuen ikuskizuneko parte, agertokian. Zorionak!\nzabaldu berria dute Macachinen. Badira jatetxe gehiago munduan izen hunekin, Buenos Aires berean ere, baina Macachineko Euzko Alkartasuna Hotelaren baitan ireki edo arrazabaldu berri duten honek omenaldi berezia eskaintzen dio Iñaki Unamunori. Gipuzkoako bergararra, bere bizi osoan euskaltzale jokatu duen pertsona da Iñaki Unamuno, sekula dudarik ukan ez duena bere diru pertsonala ere eskuzabal Euskal Etxearen alde emateko. Euskal Etxearen eta euskal kulturaren babesle, pertsona arras maitatua da Macachinen eta La Pampan. Mila esker eta zorionak zuri ere!\nHelduden igandean, maiatzaren 12an, ospatuko dute Buenos Airesen, "Buenos Aires Celebra" ekitaldia Euskal Herriari eskainia (Buenos Airesek Euskal Herria ospagai). Hiri erdi-erdigunean kokatzen den Avenida de Mayo famatuan, Kabildotik eta Argentinako Presidentearen egoitza den Etxe Larrosatik metro batzuetara, karrika- besta erraldoi hunek Argentina osoko hameka euskal elkarte, dantza talde, musikari, sukaldari, genealogia aditu, kultur zabaltzaile eta abar bilduko ditu eguerditik arratsaldeko 5:30etara, hainbat txosna eta postuetan euskal kulturaren aurkezle bestakari, euskaldunak milaka bisitari ez-euskalduneri aurkezten. Arrakasta onena aurten ere, aroa lagun!\nNafarroako Lekunberriko Berri Txarrak taldeak maiatzaren 17an hasiko du bere azken bira, Estatu Batuetara eta Mexikora, taldea desegin aitzin. Emanaldiak, Oregon-eko Portland-en (17an); Kaliforniako Sacramenton (18an), San Frantziskon (19), Los Angelesen (21an), Fullertonen (22an) eta Spring Valley-n (23an); eta Mexiko Hirian, 25ean. Xehetasunak, Berritxarrak. net-en.


Inaugurazioa – Elgoibar 1936\n1933.eko Maiatzaren 30ean, Euzkadi aldizkariak jasotzen duenez, Emakume Abertzale Batza 29an osatu zen ofizialki, Elgoibarren. Asteburu hortan, Euskal Herrian ziren Kataluniako kide batzuk:\nPau Vila geografo eta idazle katalana, Roig i Llop “La Veu de Catalunya”, Josep Maria Batista i Roca “Secretario General de Palestra”, hauez gain “El Mati”, “La Publicitat”eta “La veu de Catalunya”Generalitateko kide eta aldizkari katalanetako kideak ere izan ziren.\nBira bat egin zuten Euskal Herrian (Bilbo, Erandio, Axpe, Portugalete, Ondarreta, Algorta, Getxo, Mungia, Urduliz, Gatika, Bermeo, Larrauri, Sollube, Mundaka, Kortezubi, Ispaster, Sukarrieta, Busturia, Murueta, Forua, Gernika, Lekeitio, Ondarroa, Mutriku, Deba, Mendaro, Alzola, Elgoibar…)\nCatalanekin batera, PNVko kideak ere parte hartu zuten bira hortan, GBBko kide Teodoro Ernandorena, Jose de Ariztimuño, Gorteetako diputatuak ziren; Francisco Basterretxea eta Manuel Egileor, baita “El Mati”, “La Publicitat”, “La veu de Catalunya”, “La Voz de Navarra” eta Euzkadiko kideak ere. Abertzale gehiago eta emakumeek ere osatzen zuten delegazioa (Bellas emakumes dio artikuluak).\nLarunbat gauean, Elgoibarko txistularien “biribilketa” eder bat izan zen. Jarraian, Batzokian Pedro Basalduaren hitzaldia egon zen (Barakaldokoa).\nIgande goizean, meza burutu zuten Santa Klarako konbentuan, 11:00etan Mezeta Nagusia, parrokian, Ceferino Urrestarazu parrokoak gidatua, diakano bezela Celestino Onaindia eta subdiakano bezala Antonio Jaca. Oar Arteta Markinako apaiza ere bertan izan zen. “Misa breve de Perosi” ere abestu zuten Isaac Aspiazuk zuzenduta (Batzokiko Orfeoiaren zuzendaria), eta organoan Antonio Bereziartua izan zelarik. Amaitzeko Iñaki deuna martxa abestu zuten Sabino Aranaren letrarekin.\nEzpatadantzak burutu zituzten gero, haurren 6 taldek egin zuten dantza, Romualdo Andonegik bikain zuzenduta.\nGero Politikari Katalan eta Euskaldunen zai geratu ziren herritarrak.\nElgoibarrera, 14:50etan iritsi ziren, ikurriñaz betea zeuden balkoik eta herri osoa kalean, eta artikuluak dioenez, Katalanek “Sirimiria” ezagutzeko aukera izan zuten, gehiagora joan ez zela eskerrak emanez amaitzen da artikuloa.\nHauek iristean, bazkaria burutu zuten, eta diskurtsorik egon ez bazen ere, tertulian jardun zuten. Jarraian Mendigoizalien desfilea etorri zen, lehenago Mendigoizaleen asanblada egin zuten San Lorentzon. Milaka pertsona zeudela dio artikuluak eta 13 bandera zeuzkatela, bat Katalana. GBBeko presidentea zen Telesforo Monzon bertan izan zen, 1.500 mendigoizalek burutu zuten desfilea.\nGero Merkatu Plazan, mitina burutu zuten, Gaztetxuen izenean, Gotzon Azpitartek (Azkoitia) hitzegin zuen, jendea kanpoan geratu behar izan zen, ez zegoen lekurik.\nUrzelai emakumeak hartu zuen gero lekukoa, eta Telesforo Monzonek jarraian. Hau altsatzean sekulako txalo zaparrada entzun zen. Monzonek Ondarretan preso zeuden aberkideen besarkada elarazi zien Elgoibartarrei, “Guardia de Asalto”, Guardia Zibil eta Gobernuaren jazarpena salatu zuen, Donostian Katalanak iritsi zirenena, “Guardias de Asalto”-koek Nazionalistak ziren galdetzean, eta katalanek baiezkoa eman ostean, atxilotu egin zituztela salatu zuen Telesforo Monzonek.\nJose Antonio Agirrek hartu zuen hitza jarraian, sekulako txalo zaparrada jaso zuen honek ere, 1839an baino lehenago Euskaldunek genituen eskubideak gogoratu zituen, gure askatasuna lortu harte aurrera jarraitzeko ere eskatu zien Elgoibartarrei, Katalanei ere zuzendu zen, beraien herrian Euskaldun eta Katalanen arteko batasuna elarazteko eskatu zien, baita, Espainiako Errepublikaren tratua salatzeko ere eskatu zien katalanei: “Soilik gure eskubideak, gure legeak eta gure ohiturak babesten ditugulako jasaten dugu Espainiako Errepublikaren jazarpena, monarkia opresoreak lapurtu zizkigun eskubideak eskatzeagatik jasaten dugu errepresioa.\nBukatzeko “Eusko Abendearen Ereserkija” abestu zuten abertzale guztiek. Hori eta gero erromeria burutu zuten, se prolongo hasta el toque de oración.\nKatalanak, oso pozik eta gustora atera ziren herritik eta 20:00ak aldera Donostiara abiatu ziren.


Distantzia motzeko haurrak — Eibar.ORG | Eibarko peoria\nHemen zaude: Hasiera / Blogak / Amatiño / Distantzia motzeko haurrak\nDistantzia motzeko haurrak\nAmatiño 2008/01/08 23:58\nOlentzarok eta Erregek urteroko joan-etorria egin dute aurten ere eta sekula baino eskuko telefono gehiago utzi omen dute oparitzat hamasei urtetik beheragoko neska-mutilen artean.\nNik ulertu ulertzen dut telefono-opariaren nondik norako hau, ez dut ordea oraindik ulertzen nor arraiok ordainduko duen, gero, telefono horien kontsumoaren faktura. Gure aita zenak sarri esan ohi zuen bezala, “oraingo gazteok lehenago ikasten dabe gastatzen irabazten baino”.\nBehar bada, gero eta eskuko telefono gehiago saltzen delako baretu dira telefono horien antenen kontrako protestak. Teoriaz, zenbat eta telefono gehiago, hainbat eta antena indartsu gehiago, eta, beraz, protestak ere gehitu egin beharko lirateke... Baina ez, aldrebes gertatzen ari da. Telefonoak normaldu eta etxeko egin ahala, antenak ere geureganatu egin ditugu aldi berean.\nOrain 30 urte ez zen eskuko telefonorik baina, ez pentsa gero, orduan ere bazen irrada kaltegarririk. Lehen telebistatzarrak hasi zirenean etxetan sartzen, pantailetatik ahalik eta urrutien jartzen genituen umeak, telebistaren irradak kaltegarriak zirelakoan.\nOrain, ostera, haurrak telebistaren aurrez aurre jartzen ditugu, bertatik bertara begira, irraden batere beldurrik gabe. Ez dakit zergatik den: oraingo telebistek irradarik eragiten ez dutelako, umeok ordenadore aurrean aritu daitezen entrenatu nahi ditugulako ala, besterik gabe, etxeko gelak gero eta txikiagoak direlako...\nPirritx eta Porrotxen kopinak “made in China” izan arren, distantzia motzekoak dira gaur eguneko umeak.\nPirritx eta Porrotxen panpina txinoek etiketa euskaraz dute: "Euskal Herrian diseinatua, Txinan egina". Neure alabak ere jaso ditu. Eta baita BH markako bizikleta txiki bat. Eibarko marka (orain lantegia Gasteizen, nonbait), baina Made in Cambodia jartzen du.\nBai. Nere iloba Malenek Olentzarotan jaso dituen panpinek ere bai. Behar bada ez dut asmatu baina nik azpimarratu nahi nuena ez zen etiketaren hizkuntza, non eginak dauden baino.\nOrain hogei urte, Euskadin egin beharrean produktuak Txinatik ekartzen zituztenak "gaiztoak" ziren.


Programa amaitzeko, parte hartzaile bakoitzak Masterraren Amaierako proiektu bat egin beharko du. Bi motatakoa izan daiteke lan hori:\n1. mota: Tokiko berrikuntza: behar bati erantzuten dio.\nParte hartzaileek proiektu bat diseinatuko dute. Horretarako, lehenengo, egoeraren diagnostiko sakona egingo dute eta, tutorearekin adostuta, praktiketako erakundeak definitutako hobekuntza arlo bateko behar jakin bati erantzungo dio.\n2. mota: Erakundeak definitutako proiektua\nParte hartzaileek erakundeak proposatu dien proiektua gauzatuko dute. Osasun kudeaketari lotutako proiektua izan beharko du, plangintza estrategikoko edo estrategiak jarraitzeko eta ebaluatzekoa. Ikasleak proiektu hori gauzatu beharko du, programaren helburuei erantzunez.\nProiektua ebaluatu ahal izateko, parte hartzaileak memoria bat idatzi beharko du eta, aurrerago, lana ebaluazio batzordean aurkeztu eta defendatu. Ebaluazio batzorde hori osatuko dute erakundeko zuzendaritza taldeak eta Deusto Business Schooleko Healtheko ordezkariek.


«Erromerietan gazteen kopuruak gora egin du» - Tolosaldea - Tolosaldeko ataria\n«Erromerietan gazteen kopuruak gora egin du»\nIñigo Terradilos / Eneritz Maiz 2018-10-12 13:00\nEtenaldi baten ostean, larunbatean hasiko du denboraldi berria 'Hauspo Artean' trikiti saioak, 'Ataria Irratia'-n; hamabostean behin izango da eta Ander Malbadirekin batera Eneritz Aulestiak egingo ditu gidari lanak\nPasa den urteko geldialdiaren ostean indarberrituta dator ATARIA IRRATI-ra Hauspo Artean trikiti saioa. Ander Malbadi albizturtarrarekin batera, saioko gidari lanak egingo ditu Eneritz Aulestia zarauztarrak.\nTrikitiarekin lotutako bi pertsona zarete. Nondik datorkizue harreman edo lotura hori?\nEneritz Aulestia. Txikitatik dudala lotura esan dezaket nik. Zarauztarra naiz ni, eta nire aitona betidanik izan da erraldoien eta buruhandien arduraduna. Txikitatik ikusi dut trikiti eta panderoarekin kalejiran, eta beti joaten nintzen pandero txikia eskuan hartuta jotzen. Hor hasi nintzen eta hortik egin nuen salto oholtza gainera. Ez dut lotsarik izan inoiz. Solfeoa ikasten hasi nintzen, eta argi neukan trikitia ikasi nahi nuela. Ikasten ari nintzela aukera eman zidaten txapelketetan panderoa jotzen hasteko eta hor egin dut ibilbide bat. Geroz eta lotura estuago sortzen joan da, eta gaur egun bada nire bizitzako zati garrantzitsu bat.\nAnder Malbadi. Nik ere umetatik dut harremana. Nire aita trikiti irakaslea da, eta Tolosan jaio nintzen etxean bertan erakusten zuen trikitia. Ume-umetatik entzun ditut trikiti doinuak. Berak esaten du guk aukeratu genuela, baina nik ez dakit... erdi diktadura bat izan zen edo ez. Baina kontua da ume-umetatik hasi ginela ikasten eta bizitzan beti presente egon da trikitia.\nZure kasuan, Malbadi, aurreko denboraldian 'Hauspo Artean' saioko gidari izan zinen. Nola hartu zenuen erronka hori?\nGustura. Aurretik ibilia nintzen Telleria anaiekin irratian Gaztea-n kolaborazio batzuk egiten, eta hori bukatu zenean segidan etorri zen aukera hau. Alde batetik irratiarekin lotura bat zelako, eta bestetik trikitiarekin lotuta zelako, biak lotzeak pertsonalki gustu handia eman zidan. Eta asko balio izan zidan trikitiaren inguruan gehiago ezagutzeko, agian lehen oso azaletik ezagutzen nituen gaiak-eta. Pertsonalki oso erabilgarria egin zitzaidan.\nOrain berriz biren artean egingo duzue saioa. Zuk nola hartu duzu Eneritz Aulestia erronka berri hau?\nGogoarekin. Eta nik uste dut beharrezkoa dela trikitiari buruzko horrelako saio bat egotea. Beti ohituta gaude musika komertziala dela eta irratietan trikiti oso gutxi entzuten. Gazte askoren artean ere esango dut trikitia gauza zaharkitu bat dela, edo gauza tradizionalarekin lotzen dela uste dut. Orain zorionez baditugu taldeak irrati komertzialetan ere entzuten direnak, baina uste dut atzera begirada hori egitea ere garrantzitsua dela eta badagoela jendea trikitia entzun nahi duena, eta horrelako historiak entzun nahi dituena, beraz, guztiz beharrezkoa da.\nTrikiti klasiko zaleak gehiago zarete edo uztarketa zaleak?\nE. A. Nik denetik entzuten dut, eta trikiti munduan dena dela libre uste dut. Dena gera daiteke ongi, bai trikiti eta panderoa soilik, baita trikitia musika elektronikoarekin nahastuta ere, edota gitarra edo biolin batekin. Musika batek funtzionatzen du benetan barrutik ateratzen denean, egiten denean benetan nahi dena eta gustatzen dena. Nire kasuan, Laja eta Landakanda, Esne Beltza, Gozategi, Koban... denetarik entzun dezaket. Hori da polita azkenean, trikititik gauza ezberdin pila bat ateratzen direla.\nTradizioari eustearekin lotutako eztabaida dirudi.\nA. M. Trikitia beti lotu izan da tradizioarekin. Orain baino gehiago, lehen zatiketa moduko bat sortu zen berrikuntzak etorri zirenean. Batzuk tradizionalaren alde geratu ziren, berritasuna nolabait «inpuroagoa» zelakoan edota tradizionala galdu araziko lukeen zerbait bezala ikusten zutelako.\nGaur egun gaztetxoek ikasten al dute?\nE. A. Ikasle asko daude. Trikitixa Elkarteak errolda egin du ikusteko ikasleen kopurua, eta asko daudela esan beharra dago. Hori bai, askotan errepikatzen den kontua izaten da ikasleak trikiti eskoletara joan eta hasieratik eskatzen dutela Huntza edota Esne Beltzaren kantuak jotzen ikasi nahi dutela. Baina, horretara iristeko bide bat egin behar duzu, eta oinarrizko piezak joz hasi behar duzu.\nA. M. Beste instrumentuekin ere berdin gertatzen da. Pianoa ikasten duen batek ere oinarrizko piezak joz hasi behar du. Eta behin hori menperatuta erabili ahalko du pianoa iruditzen zaiona jotzeko. Azken batean, trikitia beste instrumentu bat gehiago da, eta erabili daiteke musika mota desberdinak egiteko. Posible da pertsona bati estilo bat ez gustatzea, baina, azkenean instrumentuarekin maiteminduta gaudenontzat, niri, esaterako, ez zait gustatzen aukeratu behar izatea estilo desberdinak. Gainera, musikazale garenok ez zait iruditzen genero bat modu errazean baztertzen dugunik, eta trikitiarekin gutxiago oraindik.\nZerekin uztartzen da egokien? Edozerekin nahastu daiteke?\nA. M. Badirudi baietz. Baina, eta beste instrumentuak edozerekin uztartu daitezke? Pianoa edota biolina edozerekin nahastu al daitezke? Trikitia biolinarekin entzun dugu, musika elektronikoarekin... Gaur egun normaltzat dugu, baina hasieran, gitarrarekin nahastea pentsaezina zirudien.\nE. A. Lehen trikitia panderoarekin lotzen zen, eta orain panderoaren ordez bateria izatea ederki ikusten dugu.\nA. M. Perkusio batek laguntzerako orduan ez du zertan panderoa soilik izan aukera. Kajoia ere izan daiteke edo beste zerbait. Musikak berak ez du ulertzen bereizketarik. Musika notak elkarren ondoan jotzea da, eta instrumentuak bere tinbrea ematen dio, arpa izan edo trikitia izan. Melodia da, eta instrumentu bakoitzak bere berezitasuna ematen dio.\nUrte okerragoak pasa al ditu trikitiak. Boladan dago gaur egun?\nE. A. Ez dakit urte okerragoak pasa dituen. Agian bai. Nik Zarauzko Musika Eskolan ikasi nuen, eta musika tresna asko genituen aukeran, pianoa, akordeoia... Gogoratzen dut trikitia ikasi nahi nuela esan nuenean irakasleak berak gomendatu zidala solfeoa ikasi nuenez pianoa edo biolina ikasteko. Nire ustez, musika eskola batzuetan ez zaio hainbesteko garrantzia eman trikitiari. Orain trikitia edo panderoarekin hasten diren gazteek oso argi dute hori ikasi nahi dutela.\nA. M. Agian trikiti munduan murgilduta egon garenok ez dugu aldaketa nabaritu, gu beti egon garelako trikitiaren atzetik. 90. hamarkadan gorakada izan zuen, eta gero agian jarraikortasuna falta izan zaio. Gaur egun, edo azken hamarkadan edo, Huntza edota Esne Beltza bezalako taldeekin trikitia beste genero batzuetan azaltzen ari dela ikusten ari gara. Eta horrek, agian, bai lagundu diola trikitiari gora egiten. Trikipoparekin geldialdi modukoa eman zen, eta zerbait berria behar zuela iruditzen zait.\nE. A. Orain trikitia gehiago ateratzen da kalera. Lehen erromeri talde bat sortzea zailagoa zen, eta orain erromeri talde ugari dago.\nTrikitiarekin lotutako ekoizpen berri bat dagoenean entzuteko irrikaz egoten zarete?\nA. M. Bai. Gaur egun sare sozialei esker errazago da gainera. Sare sozialetan ditugun lagun asko mundu horretakoak dira, beraz, elkarbanatu egiten ditugu gure artean ekoizpen berriak. Gainera, zuk musika tresna hori jotzen duzun unetik beti duzu kuriositatea tresna horrekin sortutakoa entzuteko. Gero gustatuko zaizu edo ez. Tradizionala izan edo berria. Batek egin dezake fandango bat trikitiarekin eta oso polita iruditzen zaizu, eta beste batek, berriz, nahastu dezake hainbat tresnarekin eta agian ez dizu hainbeste graziarik egin. Beraz, denetarik dago. Trikitia izate hutsa ez da nahikoa gustatzeko. Trikitixa Elkarteak, bestalde lan handia egiten du zabalkundean, zerbait berria sortzen denean ezagutzera emateko.\nSaioaren bigarren denboraldia berrikuntzez betea dator. Zer izango da?\nE. A. Orain arte gonbidatu bat elkarrizketatzen zen saioan, eta trikitiaz zuen loturaz eta bere bizitzaz hitz egiten zen batik bat. Aurten horri buelta bat eman diogu eta pertsonetan zentratu ordez, gaiak aterako ditugu mahai gainera. Gai horren inguruan hitz egin dezaketen hiru pertsona elkarrizketatuko ditugu ikuspuntu desberdinak eskaintzeko.\nZer gai lantzen hasiko zarete?\nA. M. Aristerrazuko erromerien hasiera saioaren hasierarekin batera zela ikusi genuen, eta gai egokia iruditu zitzaigun denboraldi berriari ekiteko. Gure asmoa da urtean zehar izaten diren beste trikiti ekitaldiak ere irratira ekartzea eta lantzea.\nErromeriak aipatu dituzuela eta, zer egoeratan daude egun?\nE. A. Helduak dira oraindik ere protagonista erromerietan, baina, gazteen kopuruak gora egin duela esango nuke. Ni ahal dudanetan joaten naiz Aisterrazura eta gazte asko ikusten ditut, eta ez soilik trikitia jotzen dutenak. Helduen artean ere esaten digute gazteen artean gorakada eman dela.\nZergatik eman da gorakada hori?\nE. A. Ez dakit zergatik izango zen.\nA. M. Faktore askorengatik izango da. Trikiti ikasle direnek ikusi nahi izaten dituzte ondo jotzen duten trikitilariak. Ikasten ari diren pieza horiek nola jotzen dituzten ikusi nahi dute. Bestetik, dantzariak daude. Dantza ikasten dutenek praktikatu nahi izaten dute. Herriko festetan izan dezakete aukera, baina, gisa honetako erromeriek aukera handiagoa ematen dute horretarako. Bi mundu horiek uztartzen dira eta horrek erakartzen du jendea.\nTrikitixa Elkartearen babesa du saioak.\nE. A. Elkarteak lan handia egiten du trikitiaren arloan. Trikitiak zer behar duen, jendeari zer gustatzen zaion... Gaiak proposatzerako orduan, esaterako, laguntza handia izango da guretzat.\nA. M. Saioa ez da Trikitixa Elkarteak sortutakoa izan, baina beste ekimenekin egiten duen moduan, saioaren berri izan duen unetik babesa eta laguntza eman du. Gaiak proposatzean, kontaktuak... laguntza handia da. Beraiei guri baino informazio gehiago ere iristen zaiela kontuan hartu behar da, beraz, babes hori izatea garrantzitsua da.\nHorrelako trikiti saio bat egitearen garrantzia nola baloratzen duzue?\nA. M. Beti dugu joera bertsolaritzarekin konparatzekoa, eta beraien kasuan beti izan dute saioren bat telebistan edota irratian. Trikitiak, ordea, falta zuen. Trikitiari bere lekua ematen dio. Azken batean gazteei nekez gustatuko zaie trikitia entzuten ez badute. Agian euren borondatez ez dira hasiko entzuten, baina, ATARIA IRRATIA entzuten ari badira, eta Hauspo Artean irratsaioa egokitzen bada eta trikiti piezak entzuten badituzte horrek bultza lezake gustatzera, eta ondoren Aristerrazura joatea. Izan ere, agian, askok ez dute Aristerrazuren berririk, beraz, nekez joango dira hara. Azken batean, presentzia hori garrantzitsua da, eta hortik aurrera norberak aukeratuko du gustatzen zaion ala ez.\nNolako harrera espero duzue?\nA. M. Harrera oso ona izan zuen eskualde mailan, eta batez ere sare sozialetan. Trikitizale asko dago zain zer egiten den entzuteko, eta horregatik, sare sozialetan asko elkarbanatu zen. Iruditzen zait lehen denboraldia gustatu zitzaion jendeak entzuten jarraituko duela. Gainera, Eneritzekin egiteak lagunduko du saioa gehiago zabaltzen.\nE. A. Trikiti munduan gabiltzanok asko jarraitzen ditugu trikiti kontuak sarean, eta ezagunen elkarrizketak-eta ikusten ditugunean segituan sartzen gara.\nNori zuzendutako saioa izango da?\nA. M. Mundu guztiari. Trikiti zaleentzako saioa izan beharko lukeela dirudi, baina, trikiti zale ez direnak ere gonbidatuko nituzke. Musikazaleak, esaterako, baina, ez soilik musika zaleak, baita kulturzaleak ere.\nZer botatzen duzue faltan trikiti munduan?\nA. M. Agian gurea bezalako ekimenak eskualde mailako komunikabideetan soilik sortzen dira, eta ondorioz, zabalkundea mugatuagoa da. Trikitixa Elkartea ari da horretan ahaleginetan. Baina, hori bai, Hauspo Artean bezalako proiektuak eskualde desberdinetan egitea beharrezkoa da.


Kulturartekotasuna ikasgelatik plazara salto - Guaixe.eus\nKulturartekotasuna ikasgelatik plazara salto\nGuaixe Sakanako Astekaria 2018-04-13 09:23 Gizartea Irurtzun\nII. Irurtzungo Kulturartekotasun Astea astelehenean hasiko da. Atakondoa eskolan astegun bakoitza kontinente bati eskainia izanen da. Astea Munduko Arrozekin (apirilak 21) eta Liburuaren Egunarekin (apirilak 23) osatuko da.\nAsteko antolatzaileen ordezkaritzak aurkeztu zituen ekimenak. | Ikusi handiago | Argazki originala\nAtakondoa eskola publikoan heldu den asteko ikasketa-egun bakoitza munduko kontinente bati eskainia izanen da, 09:00etatik 15:00etara. Hala, astelehenean Asia izanen da protagonista. Asteartean Afrikaren txanda izanen da. Ozeaniaren txanda asteazkenean izanen da. Amerikari eskainiko diote osteguna eta, bukatzeko, ostiralean, Europa izanen da ardatza. Ikasleek lotura duen nahi dutena eramateko aukera izanen dute.\nIkasleek astean dagokion kontinenteko jakiak prestatuko dituzte. Errezeta-liburua sortzen ari dira horretarako. Aurtengo berritasuna da jangelan ere isla izanen duela Kulturartekotasun Asteak, izan ere, dagokion kontinenteari lotutako menuak dastatzeko aukera izanen dute ikasleek. "Horrekin poz-pozik daude" esan zuen zuzendariak.\nBestalde, gurasoei zuzendutako bi solasaldi ireki antolatu dituzte. Asteartean emakumea eta musika izanen dute. Ostegunean, berriz, jolasak, merienda eta istorioak. Solasaldiak 15:00etatik 16:30era izanen dira.\nBerriro ere plazan kultura eta ezagutza partekatzeko aukera izanen da. Nahi duen guztiak arroza prestatzeko aukera izanen du. Bestela, beste kulturetan nola prestatzen den ikusteko aukera izanen da. Ohi bezala, sentsibilizazio txokoa, jolasak eta beste izanen dira Munduko Arrozetan, apirilaren 21ean, larunbatean, 10:00etatik aurrera.\nApirilaren 23an, astelehenean, Liburu Eguna ospatuko da, baita Kulturartekotasun Astearen barruan. Ikasleak hiru liburu bidaiari idazten ari dira. Klase batean testu bat idatzi eta beste bati pasa behar diote. Haiek aurreko guztia irakurri eta ekarpen idatzia egin behar dute. Sanchez zuzendariak azaldu zigunez, "baldintza bakarra da munduko toki beretik ezin direla pasa. Horrek klasean ikerketak egiteko aukera ematen du. Esaterako, batzuek ez zekiten Mongolia non zegoen eta horrela ezagutzeko aukera izan zuten". Idatzi bitartean ipuinak egiten ari diren ibilbidea mapa batean irudikatzen ari dira. A ereduko liburu bidaiari bat eta D ereduko bi egiten ari dira. LH eta DBHko ikasleak testuez arduratzen dira eta Haur Hezkuntzakoak marrazkiez.\nEguna, liburu trukearekin, orri markatzaileen tailerrekin eta beste osatuko da. Ezkaratzean zintzilik dauden postalak ere Liburu Egunaren zati dira. Plazan ospatuko dute eguna.\nSakanako Mankomunitateko Anitzartean Kulturatekotasun Zerbitzua, Itxipuru aldea, Atakondoa eskola publikoa, Atakondoako guraso elkartea, Atakondoa eskolako ama talde bat, Irurtzun aldeko Gizarte Zerbitzuen Mankomunitatea, Irurtzungo Kultur Kontseilua eta Irurtzungo Udala.\nIrurtzun / Gizartea\nGeroa Baik aldaketaren aldeko topaketa antolatu du\nAtakondoako ikasleek emakumezko zientzialarien berri jaso dute\nHiru lan, eta bi gehiago\nEuskara eskakizuna ezarri diete 3 osasun etxetako 5 funtzionario posturi\nHauteskunde sindikaletako emaitzak\nLehen sorospen tailerra gaur\nUdalaren aurrekontuak % 10,8 igoko dira\nPentsio duinen aldeko aldarrikapenak segitzen du\nUdal guztia telefono mugikorrean\nIrurtzungo kulturartekotasun Astearen aurkezpena


Hasiera / Dendak / Etxea\nTelefonoa: 945 10 80 60\nDeskribapena: JYSK Europa eta mundu mailan, koltxoien, edredoien, burkoen, altzarien eta etxerako dekorazio osagarrien salmentan aitzindaria den enpresa da.\nYSK-k deskontu establezimenduaren abantailak, hots prezio baxua eta berehalako erabilgarritasuna, establezimendu espezializatu tradizionalarenarekin, aholkularitza, barietatea eta zerbitzua, biltzen ditu. Enpresak garrantzi berezia ematen die pertsonei, haiek baitira bere merkataritza jardueraren muina. Prestakuntza profesionalaren kalitatea, lana eta familiako bizitza uztartzea eta etengabeko hazkundea epe luzera dira, enpresaren filosofiaren zutabe nagusiak.\nGure langileen profesionaltasuna, dendaren kontzeptu moderno eta funtzionala eta etxerako eta atsedenerako 4.000 gai baino gehiagoren aukeraketa dira JYSJ dendak bisitatzeko arrazoiak. Produktuen aukeraketa gero eta zabalagoa da eta kalitate handiko markako produktuak gehitzen ditugu etengabe.\nJYSK-ren azalera handiko establezimendu espezializatuen eskaintza hiriko denden eta online denden kontzeptu berritzailearekin osatzen da, elkarrekin lehen mailako erosketa esperientzia eskainiz, profesionala eta atsegingarria, eta guztia prezio onenetan.


Albisteak .:. Irakasleen Gela Birtuala - Nafarroako Ikastolen Elkartea\nNafarroa, 2021eko apirilaren 19a, astelehena\nHasiera » Albisteak » JARDUNALDI PEDAGOGIKOAK\n· ZUBI - ZUZENDARIEN MINTEGIA - ONLINE\n· OMI - ORIENTATZAILEEN MINTEGIA - ONLINE\nEZAGUTZA ELKARLANEAN ERAIKIZ\nEzagutzaren gizartea eta informazioaren aroa aldaketa-eragile handiak izan daitezke hezkuntza-sisteman. Gizartehonen garapenerako, curriculum-estrategia berriak behar dira, antolamendurakoak edo didaktikoak; lanbide honetan ezin-bestekoak diren konpetentziak erabat garatzen joateko estrategiak landu behar dira; hezkuntza-jardunaren analisirako ikuspegia zabaldu behar da, bai eta ikasleek ikastetxeanegiten dituzten ikaskuntza-esperientzien analisia ere. Antolakundeetan -eta ez bakarrik hezkuntzakoetan- berritzaileagoak izan behar dugu, sormen handiagokoak eta efizienteak, eta horrek, noski, irakaskuntza/ikaskuntza-prozesuetan aldaketak egin beharra dakar berekin.\nAlde horretatik, ezagutzaren gizarte honen ezaugarrien eta garapenaren analisiak agerian utzi du ezagutza zaharkituta dagoela eta etengabe eguneratu beharra dagoela. Egoera hori izanda, antolakundeetan prestakuntzak moldaerazkoa izateari utzi dio,atzera eraginezkoa izateari utzi dio, eta proaktibo bihurtu da,aldaketa soziolaboralen eta teknologia berrien ondorioz sortutako erronkei aurre egiteko prestatua. Prestakuntza ez dago testuingurutik at; aitzitik, erakunde-proiektuaren ildoari etaantolakundearen beraren hobetze-konpromiso jakin ba-tzuen ildoari jarraitzen die. Prozesu hori dela eta, ezinbestekoa da irakasleek beren jarduteko era aztertzen ikastea, ikuspegi kritikoz aztertzea eta horri buruz hausnartzea; hau da, ikasgelako gertaerei ikuspegi ikertzailez behatzen ikastea. Ezinbestekoa gertatzen da testuinguru elkarreragile antolatuan lan egitea, horrela taldeko edo erakundeko kide guztien ekarpenak aintzat hartuz ezagutzak pixkanaka eraikitzen joateko.\nIkusten ari gara partekatutako ezagutza sortzeko eta kudeatzeko prozesuak ezinbesteko estrategia direla, antolakundearen garapenean ezinbestean laguntzeko. Nabarmentzekoa da, halaber, ezagutzaren gizarte hau hezkuntzan aplikatuz gero beharrezkoa dela irakasleek, ez-irakasleek eta zuzendaritza-taldeek, bai eta oro har ikastetxeek ere, sare etakomunitateetan lan egiten eta ikasten jakitea, eta sare nahiz komunitate horietan elkarrekin aktiboki hitz eginez ezagutza berriak sortzea. Taldeko hausnarketarako prozesuak hasteko, oso garrantzitsua da denek interes eta helburu berakizatea. Zenbait azterlan eta argitalpenek baieztatu dute hori guztia lortzeko ezinbestekoa dela lidergo eraldatzaile eta dinamizatzaile bat izatea.\nKonpetentzietan oinarritutako Euskal Curriculumaren aplikazioa goian aipatutako testuinguruankokatu, eta aurtengo jardunaldietan gure hausnarketarekin,etengabeko prestakuntzarekin jarraitu nahi dugu.


Argitxu Hiriart-Urruty eta Christian Deveze parez pare Kanbon | Pais Vasco | KAZETA\n2014an bezala, bi zerrenda lehiatuko dira Kanbon. Argitxu Hiriart-Urruty abertzaleak berriz ere auzapez izaten saiatu nahi du aurkeztu duen “Nahi Dugun Herria” zerrendaren bidez. Gaur egungo auzapeza den Christian Devezek ere asmo bera du “Unis pour Cambo” aurkeztu duen zerrendarekin.\nIurre BIDEGAIN|19/02/2020|0 comentarios Actualizada:\nOrotara, 29 hautetsik osatuko dute Kanboko Herriko Etxeko kontseilua. © Guillaume Fauveau\nBernadette Jougleux zendu ondotik, 6.763 biztanle inguruko herriko gidaritza hartu zuen Christian Devezek. Esperientziak asebeterik, bere mandatua luzatzeko prest agertu da gaur egungo auzapeza. Asmo horri ere eusten dio Argitxu Hiriart-Urruty oposizioko kontseilariak.\nVincent Bruk auzapez izandakoak eta egun 6. barrutiko diputatua denak 2017an kargua utzi zuenean, hautagai abertzalea jada saiatu zen eserlekua hartzen, Bernadette Jougleuxk bezala. Azken hau zendu ondoren, Hiriart-Urrutyk saiakera berri bat egin zuen baina azkenean mandatua Devezen esku gelditu zen.\nArgitxu Hiriart-Urrutyk "abertzalea, ekologista eta solidarioa" den proiektu bat landu du Kanboko herriarentzat. Ezkertiarra den alternatiba bat eskaini nahi du "Nahi Dugun Herria" zerrendaren buruak. Helburura heldu nahian, gaur egun oposizioko kideak, besteak beste, bere ondoan izanen ditu Philippe Bacardatz, Nathalie Aiçaguerre eta Amaia Beyrie.\n"Badira hogei urte plantan emandako politikari konparatuz, ezberdina den politika bat proposatu nahi dugu", erantsi du. PLU hirigintza planaren salaketa, ingurumenaren defentsa, elkartasuna, elkarbizitza eta euskararen defentsa ere izanen dira defendatuko dituen lan ildoak. Halaber, herritarrei lehentasuna eman nahi diela dio.\nArgitxu Hiriart-Urruty (eskuinean) "Nahi Dugun Herria" zerrendako burua da. © DR\nChristian Devezek denbora eman du bere hautagaitza ofizial egiteko, baina azkenean bere lan ildoen berri eman zuen otsailaren 5ean eskainitako agerraldian. "Unis pour Cambo" zerrendak pisu gehiago lortu nahi du Euskal Elkargoko erabakietan eta herriari dagokionez, hurbileko zerbitzuak ziurtatu nahi ditu. Zerrendaren izena 1995az geroztik bera baldin bada ere, hamahiru hautagai berri izanen ditu taldeak. Horien artean, enpresaburuak eta gizarte lanetan diharduten pertsonak presente izanen dira.\nEgungo auzapezak laborantza lurren, aktibitate lurren zein etxebizitzaren arazoari aterabide bat bilatu nahi dio. Herriko enpleguari eta ekonomiari dagokienez, laborantzaren zein osasunaren garrantzia nabarmendu du. Bere erranetan, 1.000 lagun inguruk arlo horretan lan egiten dute herrian.\nEtxebizitza sozialei loturiko eskaera handia dela azpimarratu du. Horri erantzuteko xedez, laster ezagutaraziko diren bi egitasmori esker 100 etxebizitza eraikitzen ahalko direla iragarri du. PLU hirigintza planari dagokionez, ez du eztabaida berpiztu nahi izan hautagaiak, "bozkatua izan dena" errespetatuko duela aipatu du soilik.\nGazteria, hezkuntza, kirola eta kulturari loturiko geroz eta eskaera gehiago nabaritzen dituela erran du. Tenis kurtsoak eskaintzeko egitasmo bat aurreikusi duela iragartzeaz aparte, ez du beste proiektu berririk iragarri.\nHamahiru hautagaik errepikatuko dute Christian Devezeren zerrendan. © Xavier Henocq\nOroitarazi behar da, 2014ko hauteskundeetan talde abertzaleak bozen %27,69 eskuratu zuela, Vincent Bruk lortu zituen bozen %72,3aren parean.


Andra Mari: Lizarrako larrain-dantza — dantzan.eus\nHemen zaude: Hasiera › Bideoak › Andra Mari: Lizarrako larrain-dantza\nAndra Mari: Lizarrako larrain-dantza\nLizarrako larrain-dantza hau (gaur egun plaza gehienetan dantzatzen dena baino luzeagoa) Galdakaoko Andra Mari dantza taldeak eskainitakoa da. Bertsio honek 15 minutuko iraupena du, eta Andra Marikoek azalpen hau ematen dute horri buruz: "Gaur egun, plaza gehienetan egiten dan Larrain-dantza askoz laburragoa izaten da; 7 minutukoa-edo. Zergatik? Gasteizen Falangearen inguruko entitate batek, "Educación y Descanso"-k, dantza txapelketa bat antolatu eta bertara aurkeztu ahal izateko, Beruetek berak, (Larrain-dantzaren berreskuratzaileak) erabaki ebalako Larrain-dantzaren atal guztiak dantzatzea baina atal bakoitza errepikatu barik, hau da, normalean dantzatzen zanaren erdia eginda. Zergatik? Txapelketaren oinarrien arabera, dantza bakotxak gehienez 7 minutu iraun behar ebazalako. Eta horixe da, errepikatu gabekoa, Euskal Herriko plazetan nagusitu dan Larrain-dantza."\nAndra Mari dantza taldeak Francisco Beruete, Lizarrako dantza-maisuarekin ikasi zuen jatorrizko bertsio luzea eta horixe dantzatzen du bideo honetan. Andra Mari dantza taldea, Galdakao, 2010-09-14.\nKaixo, lehenik eta behin izenburuari buruzkoa: nik uste geure dantzak mantendu eta erakusteko finagoak izan beharko ginatekela idazterakoan. Esan nahi dut: hasteko, ez da "Larraindantza" soilik, ez baita hori dantzaren izena; dantza berez "Lizarrako Larraindantza" da, eta pena bada ere, errepikatu beharreko izen-abizenak ditu, dantzatzen duen jende askok ez baitaki nongoa den ere. Bestalde, "luzea" abizen horrena, igual esan beharko genuke hori dela benetako dantza, eta bertsio laburra garai baterako konponketa egin zena besterik ez dela. Gehitu nahiko nuke ere, YouTubeko Lizarrako Larraindatzaren kanalean (http://www.youtube.com/bailedelaeraestella) badagoela Lizarrako Ibai-Ega Dantza Taldearen eta Lizarrako Gaiteroen bertsio ezinhobea, ikusi beharrekoa.\nEztabaida polita litzateke "benetakoa" "autentikoa" hitzaren inguruan... Tradizioa dinamikoa bada, edo horrela ulertzen badugu... Zaharragoa izateak autentikoagoa izatea suposatzen du?. beste aldetik, jakin badakigu 1903an egiten zen larrain dantza hainbat zati ez zeudela (baltsa,adibidez), beraz, "benetakoagoa" litzateke Larrain dantza baltsa gabe egitea?... Ezatabaidagarria, zalantzarik gabe, eta eztabaida mamitsu eta luzea izan daiteke\nEsango nuke ereduak ez direla osotasunean hartu eta erabiltzen, baizik eta interesatzen zaizkigun zatiak bakarrik "bildu" eta "erabiltzen" direla. Bakoitzak "hautatu" egiten du garai eta eredu bakoitzetik zer jaso nahi duen eta horrekin osatzen du berea.\nBeste gauza bat da zer esaten dugun egindakoaz, nola kontatzen dugun, baina praktikan materialak handik eta hemendik bilduta "berregiten" aritzen gara. Urbeltz-ek, Levi-Strauss-i jarraituz, "bricolage" bezala izendatzen du jarduera mota hori, eta gure zeregina horixe litzateke ondorioz, "bricoleur" onak izatea.\n"Bricoleur" onak beste batzuk baztertutako materialak jaso eta erabilera berriak ematen artistak izaten dira. Larrain-dantzaren berregite prozesuan albo batera geratu ziren zenbait material berrerabiltzea oso interesgarria iruditzen zait, eta "seriean" ekoiztutakoren ondoan, dantzatu, erakutsi, gozatu eta sustatzeko modukoa iruditzen zait.\nIzena "luzea", "motza", edo "ertaina" jarri ez zait horrenbeste ajola. Lizarrakoek "Lizarrakoa" dela jartzea nahi badute, primeran, dantzakera hori baztertua baitute, eta hala ere, beretzat errekonozitzen dutela esan nahi baitu horrek.\nUlertzen ditugu Mikelue eta Izar esandakoak, eta zinez eskertzen ditugu ekarpenak. Aipatzen dituzuen kontu horiek ezagutzen ditugu, eta horregatik jaso dugu bideo hau, horren berri ematen duelako, baina izena jartzerakoan beste kezka batzuk ere izan ditugu buruan. Akaso ez dugu asmatu, baina aitortu behar dizuegu ez zaigula iruditzen kontu erraza. Aldaketak egin ditugu eta orain "Lizarrako larrain-dantza" jarri diogu izenburua (lehen testuan ere aipatua zegoen Lizarrakoa zela, izenburua laburra jartzeagatik ez genuen jarri). "Luzea" den aipamena ere kendu dugu izenburutik, baina badakigu horrek "gaizkiulertuak" eragin ditzakeela dantzarien artean, gehienek ez baitute Lizarrako larrain-dantzaren atzean dagoen historia ezagutzen.\nEzagutzen dugu Ibai-Ega eta Lizarrako Gaiteroek egindako lana (DVDa) eta Izar, uste dut benetan interesgarria litzatekeela lan horri segida ematea, eta oraingo larrain-dantza "laburraren" aurretik egiten zen larrain-dantza ere ezagutzera ematen ahalegintzea.\nIkusten dut gure erantzunek eztabaida ugari sortu dituztela... Denak izugarri interesgarriak nire ustez, eta baita erantzuteko zailak. Alde batetik aurrekoan esandakoak argitu nahi nituzke, gaizkiulerturik egon ez dadin: Patxik "benetako" eta "autentiko" hitzak aipatu ditu, baina niretzako ez dira gauza bera. Inoiz ez nuke esanen Lizarran dantzatzen degun Larraindantza "autentikoa" dela, musikari buruz hitz egiteko ez dut uste hitz egokia denik. "Benetakoa" esatean Lizarrakoa dela esan nahi nuen, Lizarran dantzatzen dena, eta beraz benetako Lizarrako Larraindantza, urteetan zehar hala ikasi eta mantendu nahi izan duguna (dinamismo naturalak aipatu beharrik gabe).\nOrain bai, dinamismoak aipatuta: guztiz ados nago dinamismoen kontu horiekin. Kultura dinamikoa da, bestela ez litzateke bizirik egonen, pertsonen antzera. Baina dinamismoak era desberdinean iristen dira ohituretara (tradizioetara) ala folklorizatutako kulturaren atal batzuetara (folklorismoa Josep Martík azaltzen duen erara erabilita). Eta bigarren kasua da gure dantzetan gehien errepikatzen dena, ez baitirekako herriak mantendutako dantzak, baizik eta herriko dantza taldeak mantendutakoak. Ala, nahiz dantza bizirik egon, dantza taldeek modu (nahiko) estatiko batean mantentzen dituzte, eta nire ustez oso elementu garrantzitsua izan da estatismo hori dantzak mantentzerako orduan.\nLizarrako larraindantzaren kasua, baina, Lizarrako beste dantzen kasuaren desberdina da, beti nire ustetan: herriak suita dantzatzen jarraitzen du, urtean zazpi egunetan besterik ez bada ere, eta orduan bai, aldaketa nahikotxo ematen dira koreografian... Horrek ez du esan nahi gaizki dantzatzen denik (gehienbat jendeak badakielako zer eta nola ari den egiten, goizeko ordubatak izanda), baizik eta momentu bakoitzak bere Larraindantza duela.\nGure dantzen eta kulturaren inguruan, ados Aritzek dioenarekin: garrantzitsuena, beti, protagonistek zer, nola eta zergatik egiten duten egiten dutena jakitea da. Gure buruarekin eta besteekin zintzo eta egiazalea izatea. Hori jakinda, bakoitzak nahi duena egin dezala!\nBeraz, kriterioaren kontua da. Hau da, zein da eredu zaharrak ontzat hartzeko erabiltzen dugun irizpidea. Nere ustez, lehenagotasunak ezin du irizpide bakarra izan, baina aipatzen bada eredu bat bestea baino koerenteagoa dela, musikalki edo koregorafikoki osatuagoa..., Baina, horrelako gauzak esan daitezke modu objetiboan?.\nAgian hoberena izanen litzateke eredu ezberdinak daudela ezagutzea eta onartzea, eta bakoitzak, dituen interesen arabera (erraztasuna, musikalidadea...), har dezan komeni zaiona. Horrek folkloreak duen aberastasuna islatzen baitu.\nJulen, hizkuntza jarri duzu adibide eta niri gustatzen zait hizkuntza erabiltzea adibide moduan, baina beste modu batera planteatuta. Hizkuntzak tradizioak dira bai, eta etengabe bizi dute tradizio ororen tentsio bera: aldaketa eta zurruntasunaren artekoa. Ez da egia Euskaltzaindiak Etxepare-ren edozer ontzat ematen duenik. Iturritzat du, baina Euskaltzaindiak gaur egun egiten duen euskara asko aldatu da Etxeparek egiten zuenetik.\nHizkuntzak (eta dantzak) aldatzen doaz denborarekin batera, baina noizean behin aldaketa handiak gertatzen dira, eta beste batzuetan "atzeraka" saltoak egiten saiatzen gara. Arabako Laguardia herria adibidez, halako batean Euskaltzaindiak esan zigun Biasteri esan behar geniola euskaraz, eta horretara ohitu garenean, paper zaharrak aztertu dituztela eta etorkizunera begirako erabakia dela hemendik aurrera Guardia esan behar dugula. Eta gu txintxo-txintxo, historia eta etorkizuna biak uztartu nahian.\nDantzan ere antzera gertatzen da. Halako batean larrainetan egiten ziren erromerietako dantza guztiak suite batean batu eta larrain-dantza izena jarri zioten. Gerora, hasieran irekiago eta libreagoa zen dantza hori zurruntzen joan zen, eta halako batean eredu itxi eta zehatz bat adostu zuten zenbaitek. Baina, horren aurreko dantzatzeko moduak ere badira larrain-dantza, eta ez du esan nahi horrek beti zaharrena denik hoberena, baina bidean galdutako gauza interesgarriak (eta batzuetan, berriarenak baino hobeak) direnak berreskuratzea aberasgarria iruditzen zait zalantzarik gabe.\nHain konplikatuak dira gai hauek...\nNik esanen nuke gaurdaino heldu zaizkigun dantzak ez zaizkigula patroi berbera bati jarraikiz heldu. Batzuk, Mikeluek dioen bezala, modu naturalean eraldatuz heldu dira gaur egunera. Baina beste batzuk ez, moldatuak izan dira, helburu jakin batzuk tarteko. Eta horiek ere tradizionaltzat hartzen ditugu egun.\nEsaterako, eta ez dut liburua osorik irakurri, baina Joxemiel Bidadorrek bere "Dantzaren Erreforma Euskal Herrian" liburuan hainbat eta hainbat dantzaren erreformatzaile aipatzen ditu, kasu batzuetan izen abizen eta guzti: Misiolari apostolikoak, idazle apologetikoak, nazionalismoa, eta hainbat autore: Larramendi, Mendiburu, Frai Bartolomé de Santa Teresa eta Iztueta bera.\nEsaterako, Oier-ek duela gutxi Soka-dantzaren inguruko posta batean adierazten zuen nola dantza mota hori eraldatuz joan den denboran zehar. Batzuetan modu naturalean aldatu dira eta bestetan norbaitek hala bultzatuta, baina gero jendeak onartu, eta beren bidea egin dute.\nEta ados naiz, argi dago ez erratzeko modu onena horien guztien nondik-norakoak ezagutzea dela!\nLarraiza: Ballestas de San Juan 2011\nTorralba del Rio: Juan Lobo eta Baltsaren dantza 2013


Helmuga zuk aukeratu. Bidaia Vallinaren esku.\nTurismoa, kultura, gastronomia, ekonomia, osasuna, kirola, gizarte-esparrua, esparru politikoa ahaztu gabe; mundu horiek guztiek ibilgailu hauen lau gurpilen gainean bidaiatu dute eta hala egiten jarraitzen dute.\nBizikidetasun- eta mugimendu-eremuak. Horietan, euren amets, kezka eta itxaropenekin, bizitza anonimoak eta publikoak profesional autonomo baten eskutik gidatzen dira, itzulerarik gabeko ibilbide kaleidoskopikoa marrazten duten bidaien puzzle amaigabea itxuratuta. Denboraren halabeharrezko joana “Vallina” eroso batean.\nTaxien, ibilgailu gidaridunen eta autobusen flota honek, Iñaki Urkaregi buru dela, bere sektorearen bertuteak bilakaraztea lortu du, benetan atsegin duguna “gidatuak izatea” dela ohartarazteraino.